ai4bharat/Pralekha huggingface dataset:
गृह आणि शहरी व्यवहार मंत्रालय
शहरांच्या नवनिर्मितीचा भारत साक्षीदार - हरदीपसिंह पुरी
सेंट्रल व्हिस्टा प्रकल्पाच्या कायापालटाद्वारे केंद्रीय सार्वजनिक बांधकाम विभाग प्रशासनात महत्त्वपूर्ण योगदान देत असल्याचे मंत्र्यांचे गौरोवोद्गार
केंद्रीय सार्वजनिक बांधकाम विभाग साजरा करत आहे 168 वा वार्षिक दिवस
नवी दिल्ली, 12 जुलै 2022
भारत शहरांच्या नवनिर्मितीचा साक्षीदार आहे तसेच राष्ट्रपती भवन आणि इतर विविध स्मारकांची वास्तुशास्त्रीय आश्चर्य हे स्वतंत्र भारतापूर्वीच्या आपल्या स्थापत्य कौशल्याची साक्ष देतात, असे गृहनिर्माण आणि शहरी व्यवहार मंत्री हरदीप सिंह पुरी यांनी सांगितले. ते आज नवी दिल्लीत केंद्रीय सार्वजनिक बांधकाम विभागाच्या  168 व्या वार्षिक दिनाच्या समारंभात उपस्थितांना संबोधित करत होते. यावेळी गृहनिर्माण आणि नागरी व्यवहार मंत्रालयाचे सचिव मनोज जोशी, केंद्रीय सार्वजनिक बांधकाम विभागाचे महासंचालक शैलेंद्र शर्मा आणि इतर मान्यवर उपस्थित होते.
गेल्या अनेक वर्षांमध्ये महत्त्वाची सार्वजनिक कामे करत केंद्रीय सार्वजनिक बांधकाम विभाग बांधकाम व्यवस्थापनाच्या क्षेत्रातील एक अग्रगण्य उपक्रम बनला आहे, असे पुरी म्हणाले. ब्रिटीश राजवटीच्या दिवसांपासून ते स्वातंत्र्योत्तर काळापर्यंत आणि आता 21व्या शतकापर्यंत, केंद्रीय सार्वजनिक बांधकाम विभाग निरंतर आणि आश्वासक रितीने कार्यरत आहे, असे मंत्र्यांनी सांगितले. एखाद्या संस्थेचे खरे स्वरूप ती काळाशी किती चांगल्या प्रकारे सुसंगत आहे यावरून दिसून येते असे सांगत देशाच्या गरजा पूर्ण करण्याच्या दृष्टीने स्थापनेपासूनच केंद्रीय सार्वजनिक बांधकाम विभाग प्रगती करत आहे , असेही ते म्हणाले.
केंद्रीय सार्वजनिक बांधकाम विभागाने राष्ट्रपती भवन, नॉर्थ आणि साउथ ब्लॉक, आणि संसद भवन, अन्य तितक्याच प्रतिष्ठित प्रकल्पांच्या अंमलबजावणीसह नवी दिल्लीतील राष्ट्रीय राजधानी क्षेत्र विकसित केले आहे असे सांगत पुरी म्हणाले की, आजही हा विभाग नवीन संसद भवन, उपराष्ट्रपती भवन आणि सामान्य केंद्रीय सचिवालयाच्या विकासासह सेंट्रल व्हिस्टा प्रकल्पाच्या कायापालटाद्वारे प्रशासनात महत्त्वपूर्ण योगदान देत आहे. उत्तम कार्याच्या जोरावर केंद्रीय सार्वजनिक बांधकाम विभागाने देशाच्या सीमा ओलांडत अन्य देशातही काम केले आहे. अफगाणिस्तान संसदेचे बांधकाम केंद्रीय सार्वजनिक बांधकाम विभागाने केले आहे आणि ते अफगाण लोकांशी असलेल्या भारताच्या अतूट मैत्रीचे प्रतीक आहे, असेही ते म्हणाले.
महामारीनंतरच्या जगात भारताने यशस्वीपणे मार्गक्रमण सुरु केले असून भारताला लवचिक, शाश्वत आणि सर्वसमावेशक भविष्याकडे नेण्यात बांधकाम विभाग महत्त्वाची भूमिका बजावेल असे त्यांनी सांगितले. संपूर्ण बांधकाम चक्रामध्ये कार्बन उत्सर्जन कमी करणाऱ्या तंत्रज्ञानाचा वापर करून तसेच स्वदेशी आणि स्थानिक पातळीवर तयार केलेल्या साहित्यासह बांधकाम तंत्रज्ञान एकत्रित करून केंद्रीय सार्वजनिक बांधकाम विभाग पर्यावरणपूरक आणि टिकाऊ बांधकामाला प्राधान्य देत आहे, असे पुरी यांनी सांगितले.
उत्कृष्ट कामगिरीबद्दल केंद्रीय सार्वजनिक बांधकाम विभागाच्या अनेक अधिकारी आणि कर्मचाऱ्यांना केंद्रीय मंत्र्यांनी सन्मानित केले.
केंद्रीय सार्वजनिक बांधकाम विभगाने प्रकाशित केलेल्या विविध प्रकाशनांचे मंत्र्यांनी प्रकाशन केले. त्यांनी विभागाच्या सुधारित संकेतस्थळाच्या सहा मॉड्यूलचाही प्रारंभ केला.
S.Tupe/S.Chavan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 106
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 175 कोटी 46 लाखांहून अधिक मात्रा देण्याचे काम पूर्ण
गेल्या 24 तासात, कोविड-19 प्रतिबंधक लसीच्या 7 लाखांहून अधिक मात्रा देण्यात आल्या
देशातील रोगमुक्ती दर सध्या 98.33%
गेल्या 24 तासांत देशात 16,051 नव्या कोरोनाबाधित रुग्णांची नोंद
भारतातील सध्याची कोविड सक्रिय रुग्णसंख्या 2,02,131
साप्ताहिक पॉझिटीव्हिटी दर सध्या 2.12% आहे
गेल्या 24 तासांच्या कालावधीत, कोविड प्रतिबंधक लसीच्या 7 लाखांहून अधिक  मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 175 कोटी 46 लाखांचा  टप्पा ओलांडला आहे.
देशभरात 1,98,99,635 सत्रांच्या आयोजनातून हे उद्दिष्ट साध्य करण्यात आले. आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, नागरिकांना आतापर्यंत देण्यात आलेल्या कोविड प्रतिबंधक लसीच्या मात्रांची गटनिहाय विभागणी पुढीलप्रमाणे-:
|
|
Cumulative Vaccine Dose Coverage
|
|
HCWs
|
|
1st Dose
|
|
1,04,00,693
|
|
2nd Dose
|
|
99,52,973
|
|
Precaution Dose
|
|
40,49,502
|
|
FLWs
|
|
1st Dose
|
|
1,84,07,927
|
|
2nd Dose
|
|
1,74,18,259
|
|
Precaution Dose
|
|
59,11,252
|
|
Age Group 15-18 years
|
|
1st Dose
|
|
5,36,77,342
|
|
2nd Dose
|
|
2,17,30,069
|
|
Age Group 18-44 years
|
|
1st Dose
|
|
55,03,74,397
|
|
2nd Dose
|
|
43,59,27,908
|
|
Age Group 45-59 years
|
|
1st Dose
|
|
20,20,44,355
|
|
2nd Dose
|
|
17,83,73,700
|
|
Over 60 years
|
|
1st Dose
|
|
12,62,13,826
|
|
2nd Dose
|
|
11,11,19,012
|
|
Precaution Dose
|
|
90,24,495
|
|
Precaution Dose
|
|
1,89,85,249
|
|
Total
|
|
1,75,46,25,710
गेल्या 24 तासात 37,901 रुग्ण कोविड आजारातून बरे झाले. त्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,21,24,284 झाली आहे.
परिणामी, भारतातील रोगमुक्ती दर 98.33% झाला आहे.
गेल्या 24 तासांत, 16,051 नव्या कोविड ग्रस्त रुग्णांची नोंद झाली.
भारतातील कोविड सक्रिय  रुग्णसंख्या सध्या 2,02,131 इतकी आहे. देशात सध्या कोविड सक्रिय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.47% आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरु आहे. गेल्या 24 तासात देशात एकूण 8,31,087 चाचण्या करण्यात आल्या. देशात आतापर्यंत एकंदर 76 कोटी 1 लाखांहून अधिक  चाचण्या करण्यात आल्या आहेत.
देशभरात कोविड संसर्ग तपासणी चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 2.12% आणि दैनंदिन पॉझिटीव्हिटी दर 1.93% इतका आहे.
अंतराळ विभाग
भारताने आजपर्यंत विविध 33 देशातील 328 उपग्रह केले प्रक्षेपित - डॉ. जितेंद्र सिंग
नवी दिल्ली, 10 फेब्रुवारी 2021
ईशान्य क्षेत्र विकास, पंतप्रधान कार्यालय, कार्मिक, सार्वजनिक तक्रारी, निवृत्तिवेतन, अणुऊर्जा आणि अंतराळ केंद्रीय राज्यमंत्री  डॉ.जितेंद्र सिंग म्हणाले की, उपग्रह प्रक्षेपण क्षमता विकसित करण्यासाठी भारतीय अंतराळ संशोधन संस्था इस्रोला 2020-21 या आर्थिक वर्षात 900 कोटी रुपये देण्यात आले. लोकसभेत एका प्रश्नाच्या लेखी उत्तरात त्यांनी सांगितले की, अंतराळ विभाग दीर्घ काळापासून परदेशी उपग्रह प्रक्षेपित करण्यात गुंतला आहे. आतापर्यंत विविध 33 देशातील 328 उपग्रह प्रक्षेपित करण्यात आले आहेत आणि आजपर्यंत 25 दशलक्ष डॉलर्स आणि 189 दशलक्ष युरो इतका महसूल प्राप्त झाला आहे. तसेच उपग्रह व्यवसायिकरित्या प्रक्षेपित करण्यासाठी आणि आर्थिकदृष्ट्या स्वावलंबी होण्यासाठी भारत सरकारने अंतराळ विभागाअंतर्गत , न्यू स्पेस इंडिया लिमिटेड  या सार्वजनिक क्षेत्रातील कंपनीची स्थापना केली आहे.
इस्रो उपग्रह प्रक्षेपण क्षमता विकसित करण्याच्या क्षेत्रात आत्मनिर्भर होण्याच्या दिशेने प्रयत्नशील आहे, त्यामुळेच यासाठी परदेशी सहकार्य धोरण आणण्याची कल्पना मांडलेली नाही.
दुसऱ्या एका संबंधित प्रश्नाच्या उत्तरात जितेंद्र सिंग म्हणाले की, भारतीय उद्योग आणि शैक्षणिक संस्थांना त्यांच्या अंतराळ यंत्रणेच्या परिक्षणासाठी ,इस्रोच्या सुविधा पुरविल्या जातात.
मंत्री म्हणाले की,अंतराळसंबंधी कामांमध्ये सहभागी होण्यासाठी खाजगी कंपन्यांना परवानगी देताना सरकारने राष्ट्रीय सुरक्षेसंदर्भातील मुद्द्यांचे आणि चिंतेचे विश्लेषण केले आहे .M.Chopade/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 369
शिक्षण मंत्रालय
केंद्रीय शिक्षण मंत्री श्री. रमेश पोखरीयाल नि:शंक यांना "वातायन जीवनगौरव " पुरस्काराने सन्मानित करणार
केंद्रीय शिक्षण मंत्री श्री. रमेश पोखरीयाल नि:शंक यांना दिनांक 19 नोव्हेंबर 2020 रोजी वातायन जीवनगौरव पुरस्काराने सन्मानित करण्यात येणार आहे.
हा पुरस्कार, इतर अनेक राष्ट्रीय आणि आंतरराष्ट्रीय पुरस्कारांच्या यादीप्रमाणे आपल्या काव्यलेखन आणि इतर साहित्यिक योगदानासाठी मंत्री महोदयांना सन्मानित करणारा आणखी एक पुरस्कार आहे.श्री. पोखरीयाल यांना यापूर्वी साहित्य क्षेत्रातील तसेच प्रशासनातील अनेक पुरस्कार मिळाले असून त्यात, तत्कालीन पंतप्रधान अटल बिहारी वाजपेयी यांच्या हस्ते दिला गेलेला साहित्य भारती पुरस्कार , माजी राष्ट्रपती डॉ. ए.पी.जे.अब्दुल कलाम यांच्या हस्ते दिला गेलेला साहित्य गौरव सन्मान पुरस्कार ,दुबई सरकारचा सुशासन पुरस्कार, माँरीशसतर्फे वैशिष्ट्यपूर्ण कामगिरीबद्दल दिला जाणारा ग्लोबल आँरगनायझेशन ऑफ पर्सन ऑफ इंडियन ओरीजीन हा पुरस्कार तसेच युक्रेन ने दिलेला पर्यावरण विषयक कार्याबद्दल चा पुरस्कार हे त्यापैकी काही पुरस्कार आहेत. श्री. नि:शंक यांना नेपाळने हिमालय पुरस्कार ही दिला आहे.
श्री.नि:शंक यांच्या जस्ट अ डिझायर या कथासंग्रहाची जर्मन आवृत्ती ''नुरीनवंस '' नावाने हँम्बर्गच्या अँफ्रो एशियन इन्स्टिट्यूटने प्रकाशित केली आहे. त्यांच्या स्पर्श गंगा या उपक्रमाचा माँरीशसच्या शालेय अभ्यासक्रमात समावेश केला आहे. ते स्वर्णगंगा या सारख्या अनोख्या सामाजिक चळवळीत सक्रियपणे सहभागी आहेत. श्री. नि:शंक यांनी उत्तर प्रदेशचे सांस्कृतिक मंत्री म्हणून जगभरात अनेक कार्यक्रमांचे आयोजन केले होते.
श्री. पोखरीयाल यांना डॉक्टरल पदवी, उत्तराखंडमधील ग्राफिक इरा स्वायत्त विद्यापीठाच्या डी.लीट मानद पदवीसह साहित्य क्षेत्रातील अनेक पदव्या प्राप्त झाल्या आहेत.
श्री. पोखरीयाल यांनी 75 पेक्षा अधिक पुस्तकांचे लेखन केले असून त्यांचे अनेक भारतीय तसेच परदेशी भाषांत अनुवाद झाले आहेत. पंतप्रधान श्री.नरेंद्र मोदी यांच्या नेतृत्वाखाली त्यांनी नव्या राष्ट्रीय शैक्षणिक धोरणाच्या निर्मितीच्या विविध प्रकियेना चालना दिली त्याची जगभरात प्रशंसा होत आहे.
वातायन आंतरराष्ट्रीय पुरस्कार हा लंडनमधील यूके-वातायन संस्था, कवी,लेखक आणि कलाकर्मींना त्यांच्या श्रेष्ठ कार्यासाठी देऊन सन्मानित करत असते.यापूर्वी प्रसून जोशी, जावेद अख्तर यासारख्या दिग्गजांना त्यांच्या साहित्यिक योगदानाबद्दल वातायन पुरस्कार देऊन गौरविण्यात आले आहे.
दिनांक 21 नोव्हेंबर 2020 रोजी सायंकाळी 8वाजता हा समारंभ द्रुकश्राव्य माध्यमातून आयोजित केला जाणार आहे. लंडनच्या नेहरू केंद्राचे संचालक आणि प्रख्यात लेखक डॉ. अमीष त्रिपाठी हे या समारंभात विशेष अतिथी म्हणून उपस्थित रहाणार आहेत.वातायनच्या अध्यक्ष मीरा कौशिक, आग्रा केंद्रीय हिंदी मंडळाचे उपाध्यक्ष कवी अनिल शर्मा जोशी आणि वाणी प्रकाशनाच्या कार्यकारी संचालिका आदिती माहेश्वरी हे देखील या समारंभाला उपस्थित राहणार आहेत.
Jaydevi PS/S.Patgoankar/P.Kor
सुक्ष्म, लघु आणि मध्यम उदयोग मंत्रालय
केंद्रीय मंत्री गडकरी यांचे सूक्ष्म, लघु आणि मध्यम उद्योगांना विपणनाचे नवे मार्ग आणि निर्यात क्षमता यांचा शोध घेण्याचे आवाहन
नवी दिल्ली, 25 जानेवारी 2021
केंद्रीय सूक्ष्म, लघु आणि मध्यम उद्योग मंत्री नितीन गडकरी यांनी म्हटले आहे की विपणनाचे नवे मार्ग आणि निर्यात क्षमतेचा अधिक शोध घेतला तर येत्या 5 वर्षांत भारताच्या एमएसएमई अर्थात सूक्ष्म, लघु आणि मध्यम उद्योग क्षेत्राचे योगदान सध्याच्या 30% वरून 40% पर्यंत वाढवता येऊ शकेल. ग्रामीण उद्योग क्षेत्रात वार्षिक 5 लाख कोटी रुपयांची उलाढाल गाठण्याची क्षमता आहे म्हणून या क्षेत्राचे सक्षमीकरण करून रोजगाराच्या लाखो संधी निर्माण करता येतील.
गडकरी यांनी आज नवी दिल्ली परिसरातील कॅनॉट प्लेस इथे असलेल्या खादी भारतच्या मुख्य दुकानाला भेट दिली. यावेळी त्यांनी उत्तर प्रदेश आणि उत्तराखंड या राज्यांमधील महिला कारागिरांनी तयार केलेल्या अनेक ग्रामोद्योग उत्पादनांचे उद्घाटन केले. गडकरी यांनी या दुकानामधील अनेक छोट्या स्टॉल्सना भेट दिली आणि खादी कारागीरांना उपजीविका देणाऱ्या विभिन्न उत्पादनांच्या निर्मितीसाठी खादी आणि ग्रामोद्योग आयोगाचे कौतुक केले.
M.Chopade/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 106
आर्थिक व्यवहार विषयक मंत्रिमंडळ समिती
दिल्ली-मुंबई औद्योगिक कॉरिडॉर प्रकल्पासाठी पायाभूत सुविधा विकसित करण्याच्या दृष्टीने हरयाणामधील ‘नांगल चौधरी’ गावात एकात्मिक बहु-आयामी लॉजिस्टिक केंद्र म्हणजेच ‘माल गाव’ विकसित करण्याच्या प्रस्तावाला केंद्रीय मंत्रिमंडळाची मंजुरी
नवी दिल्ली, 16 मे 2018
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या अर्थविषयक समितीच्या बैठकीत, उद्योग धोरण आणि प्रोत्साहन विभागाच्या खालील प्रस्तावांना मंजुरी देण्यात आली. यामध्ये:-
- हरयाणा राज्यातील ‘नांगल चौधरी’ गावात 886.78 एकर परिसरात एकात्मिक बहु-आयामी लॉजिस्टिक केंद्र म्हणजेच ‘माल गाव’  विकसित करण्याच्या प्रस्तावाला मंजुरी देण्यात आली. विशेष हेतूसाठी विकसित तत्वावर आधारित हा प्रकल्प दोन टप्प्यात विकसित केला जाईल.
- या प्रकल्पासाठी, पहिल्या टप्यात 1029.49 कोटी रुपये निधी तर दुसऱ्या टप्प्याला आज तत्वतः मान्यता देण्यात आली.
- राष्ट्रीय औद्योगिक कॉरिडॉर विकास आणि अमलबजावणी न्यास या प्रकल्पात 763 कोटी रुपयांची गुंतवणूक करणार आहे.
- या प्रकल्पामुळे. दिल्ली-मुंबई औद्योगिक कॉरिडॉर प्रकल्पासाठी पायाभूत सुविधा निर्माण होतील. तसेच, इंधनबचत, रोजगार निर्मिती, निर्यातीला चालना, वाहन खर्चात बचत, प्रदूषणबचत असे अनेक फायदे या प्रकल्पामुळे होणार आहेत.
एकात्मिक बहु-आयामी लॉजिस्टिक केंद्रामुळे चार हजार थेट तर सहा हजार अप्रत्यक्ष रोजगार निर्मिती होणे अपेक्षित आहे.
N.Sapre/R.Aghor/D.Rane
(Visitor Counter : 81
पंतप्रधान कार्यालय
पंतप्रधानांनी जनतेला दिवाळीच्या शुभेच्छा दिल्या
नवी दिल्ली , 14 नोव्हेंबर 2020
पंतप्रधान नरेंद्र मोदी यांनी दिवाळीनिमित्त जनतेला शुभेच्छा दिल्या आहेत.
“सभी देशवासियों को दीपावली की हार्दिक मंगलकामनाएं।”
“सर्वांना दिवाळीच्या हार्दिक शुभेच्छा! हा सण सर्वांसाठी तेजोमय आणि आनंद वृद्धींगत करणारा व्हावा. प्रत्येकजण समृद्ध आणि निरोगी असावे”, असे पंतप्रधान म्हणाले.
R.Tidake/S.Tupe/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
रसायन आणि खते मंत्रालय
भारतीय कृषी क्षेत्राच्या विकासासाठी कृषी तंत्रज्ञान आणि कृषिविषयक संशोधन बाबत प्रसार तसेच प्रोत्साहनासाठी इफ्को आणि प्रसारभारती यांनी केल्या करारावर स्वाक्षऱ्या
नवी दिल्ली, 6 ऑक्टोबर 2020
भारतीय कृषी क्षेत्राच्या विकासासाठी कृषी तंत्रज्ञान आणि कृषिविषयक संशोधन यांचा प्रचार तसेच प्रसार करण्यासाठी जगातील सर्वात मोठा सहकारी खत उपक्रम इफ्को आणि प्रसारभारती यांच्यात सोमवारी करार झाला. नवी दिल्ली च्या पृथ्वी भवन इथे झालेल्या कार्यक्रमात यासंबंधीच्या करारावर स्वाक्षऱ्या करण्यात आल्या.
या करारानुसार, शेतकऱ्यांसाठी उपयुक्त ठरणाऱ्या विविध अभिनव तंत्रज्ञानाविषयीची माहिती डीडी किसान या वाहिनीवरील 30 मिनिटांच्या कार्यक्रमातून अत्यंत सोप्या भाषेत दिली जाईल.
शेतकऱ्यांना आत्मनिर्भर बनविण्यासाठी, त्यांना शेतीतील नवनवे तंत्रज्ञान आणि त्यांचा प्रत्यक्ष उपयोग याविषयी माहिती विषद करणे आवश्यक आहे. हा नवा करार हे लक्ष्य साध्य करणार आहे. डीडी किसान या वाहिनीवरील प्रत्येकी 30 मिनिटांचा एक अशा एकूण या कार्यक्रमाच्या 25 भागांमधून शेतकऱ्यांना उपयुक्त माहिती दिली जाईल.
देशातील शेतकऱ्यांना उपयुक्त ठरणारी माहिती डीडी किसान या वाहिनीवरील कार्यक्रमाद्वारे प्रसारित होणे ही अत्यंत आनंदाची गोष्ट आहे, या नव्या उपक्रमामुळे 2022 सालापर्यंत शेतकऱ्यांचे उत्पन्न दुप्पट करण्याचे लक्ष्य साध्य करायला देखील मदत होईल असे मत इफ्कोचे व्यवस्थापकीय संचालक डॉ.यु.एस.अवस्थी यांनी यावेळी व्यक्त केले.
प्रसार भारतीच्या माध्यमातून शेतकऱ्यांना सोप्या भाषेत नव्या तंत्रज्ञानाविषयी माहिती देणे ही अत्यंत अभिमानाची गोष्ट आहे असे प्रसार भारतीचे मुख्य कार्यकारी अधिकारी शशी शेखर वेम्पती यांनी सांगितले. हे कार्यक्रम डिजिटल माध्यमातून देखील प्रसारित केले जातील जेणेकरून तरुण शेतकऱ्यांना या उपक्रमाचा फायदा घेता येईल असे ते म्हणाले.
आज झालेल्या करारामुळे, संशोधकांनी प्रयोगशाळेत केलेले संशोधन आणि शेतकऱ्यांनी त्यांच्या शेतीत केलेले प्रयोग यांच्या मिलापातून तरुण शेतकऱ्यांना भविष्यात शेती करताना मोठे प्रोत्साहन मिळेल असे दूरदर्शनचे महासंचालक मयंक अगरवाल यांनी सांगितले.
B.Gokhale/S.Chitnis/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 154
अर्थ मंत्रालय
गुजरातमध्ये जी 20 अर्थमंत्री आणि मध्यवर्ती बँक गव्हर्नरांच्या बैठकीच्या अनुषंगाने "भारत-इंडोनेशिया आर्थिक आणि वित्तीय संवाद"  सुरू केल्याची उभय देशांनी केली घोषणा
नवी दिल्ली, 16 जुलै 2023
इंडोनेशियाच्या अर्थमंत्री मुल्याणी इंद्रावती आणि केंद्रीय अर्थ आणि कंपनी व्यवहार मंत्री निर्मला सीतारामन यांनी आज “भारत-इंडोनेशिया आर्थिक आणि वित्तीय संवाद” सुरू केल्याची घोषणा केली. जी 20 अर्थमंत्री आणि मध्यवर्ती बँकेच्या गव्हर्नरांच्या बैठकीदरम्यान सुरु करण्यात आलेला हा मंच दोन्ही देशांमधील सहकार्य मजबूत करण्याचा आणि जागतिक मुद्द्यांवर सामायिक जाण वाढवण्याचा प्रयत्न करेल.
"1991 मध्ये भारताच्या 'लुक ईस्ट 'धोरणाची सुरुवात आणि त्यानंतर आलेल्या 'ऍक्ट ईस्ट ' धोरणामुळे उभय देशांच्या द्विपक्षीय संबंधांमध्ये, विशेषत: व्यावसायिक आणि सांस्कृतिक क्षेत्रात वेगाने विकास होण्यास मदत झाली आहे" असे केंद्रीय अर्थमंत्री सीतारामन यांनी नमूद केले. "इंडोनेशिया हा आसियान प्रदेशातला भारताचा सर्वात मोठा व्यापारी भागीदार म्हणून उदयास आला असून दोन्ही देशांमधील व्यापारात 2005 पासून आठपटीने वाढ होऊन आर्थिक वर्ष 2022-23 मध्ये 38 अब्ज डॉलर्स वर पोहोचला आहे."
आर्थिक आणि वित्तीय संवाद दोन्ही देशांमधील आर्थिक धोरणकर्ते आणि वित्तीय नियामकांना एकत्र आणून द्विपक्षीय आणि आंतरराष्ट्रीय आर्थिक आणि वित्तीय बाबींवर सहकार्य वाढवण्यास उपयुक्त ठरेल. इतर बाबींबरोबरच सहकार्याच्या क्षेत्रांमध्ये, व्यापक आर्थिक आव्हाने आणि जागतिक आर्थिक संधी, द्विपक्षीय गुंतवणूक संबंध आणि जी 20 आणि आसियान संबंधी बाबींमध्ये सहकार्य यांचा समावेश आहे. डिजिटल अर्थव्यवस्थेची क्षमता ओळखून, दोन्ही अर्थमंत्र्यांनी वित्तीय समावेशनासाठी फिनटेक क्षेत्रातली सहकार्याची क्षमता देखील लक्षात घेतली.
वेगाने वाढणारी अर्थव्यवस्था आणि जी -20, जागतिक व्यापार संघटना आणि पूर्व आशिया शिखर परिषदेसारख्या बहुपक्षीय संघटना मधील सक्रिय भूमिका हे भारत आणि इंडोनेशियामधील साम्य लक्षात घेता, या संवादामुळे परस्पर शिक्षण आणि धोरण समन्वयासाठी एक अनोखी संधी उपलब्ध होईल.
आर्थिक आणि वित्तीय संवादामुळे भारत आणि इंडोनेशिया यांच्यातील द्विपक्षीय संबंध अधिक दृढ होतीलच , त्याशिवाय आग्नेय आशिया आणि जागतिक स्तरावरील व्यापक आर्थिक आणि वित्तीय स्थैर्यालाही मदत होईल अशी आशा अर्थमंत्र्यांनी व्यक्त केली.N.Chitale/S.Kane/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 68
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 21 एप्रिल 2022
|
|
- 187.07 cr vaccine doses have been administered so far under Nationwide Vaccination Drive
- India's Active caseload currently stands at 13,433
- Active cases stand at 0.03%
- Recovery Rate currently at 98.76%
- 1,231 recoveries in the last 24 hours increases Total Recoveries to
4,25,14,479
- 2,380 new cases recorded in the last 24 hours
- Daily positivity rate 
- Weekly Positivity Rate 
- 83.33 cr Total Tests conducted so far; 4,49,114 tests conducted in the last 24 hours
#Unite2FightCorona #IndiaFightsCorona
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 187.07  कोटींचा टप्पा पार केला आहे. 2,28,80,254 सत्रातून हे लसीकरण पार पडले आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 2.53  कोटींपेक्षा अधिक किशोरवयीन बालकांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे. आतापर्यंत 2,37,279 जणांना क्षमता वृद्धी मात्रा देण्यात आली.
भारतात रुग्णसंख्या सातत्याने कमी होत असून सध्या ती 13,433 इतकी कमी झाली आहे, ती देशाच्या एकूण रुग्णसंख्येच्या तुलनेत 0.03% इतकी आहे.
परिणामी, भारतात रुग्ण बरे होण्याचा दर 98.76% झाला आहे. गेल्या 24 तासांत 1,231 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,14,479 झाली आहे.
गेल्या 24 तासात 2,380 नव्या कोरोना रुग्णांची नोंद झाली.
गेल्या 24 तासात एकूण 4,49,114 चाचण्या करण्यात आल्या. भारताने आतापर्यंत एकूण 83.33  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 0.43% तर दैनंदिन पॉझिटिव्हिटी दर 0.53% आहे.
इतर अपडेट्स :
R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 117
भूविज्ञान मंत्रालय
नैऋत्य मोसमी पाऊस मध्य अरबी समुद्र, संपूर्ण कर्नाटक किनारपट्टी, गोवा, महाराष्ट्राचा काही भाग, उत्तर कर्नाटकचा काही भाग , तेलंगणाचा काही भाग, आंध्र प्रदेश, तामिळनाडूचा काही भाग, बंगालच्या उपसागरातील आणखी काही भागात पुढे सरकला
भारतीय हवामान खात्याच्या राष्ट्रीय हवामान अंदाज केंद्रानुसार: 
अखिल भारतीय हवामान अंदाज
नैऋत्य मोसमी पाऊस 5 जून 2021 रोजी मध्य अरबी समुद्र, संपूर्ण कर्नाटक किनारपट्टी, गोवा, महाराष्ट्राचा काही भाग, उत्तर कर्नाटकचा काही भाग , तेलंगणाचा काही भाग, आंध्र प्रदेश, तामिळनाडूचा काही भाग, बंगालच्या उपसागरातील आणखी काही भागात सरकला आहे.
पुढील 24 तासांत नैऋत्य मोसमी पाऊस मध्य अरबी समुद्र, महाराष्ट्राचा आणखी काही भाग, कर्नाटकचा उर्वरित भाग, आंध्र प्रदेशचा बहुतांश भाग, तेलंगणा, तामिळनाडूचा उर्वरित भाग, बंगालच्या उपसागराचा मध्य आणि ईशान्य कडील भागात सरकण्याची शक्यता आहे.
हरियाणा आणि लगतच्या वायव्य राजस्थानमध्ये चक्रीय अभिसरण समुद्रसपाटीच्या वर 2.1 किमी पर्यंत विस्तारित आहे.
कर्नाटक गोवा किनारपट्टीच्या पूर्व मध्य अरबी समुद्रावर चक्रीय अभिसरण समुद्र सपाटीपासून वर 4.5 कि.मी.पर्यंत विस्तारित आहे.
दक्षिण महाराष्ट्र किनारपट्टीपासून दक्षिण केरळ किनारपट्टीपर्यंत समुद्रसपाटीवर कमी दाबाचा पट्टा कायम आहे.
श्रीलंका आणि त्याच्या आसपासच्या कोमोरिन परिसरावरील चक्रीय अभिसरण समुद्र पातळीपेक्षा वर 3.1 किमी आणि 4.5 किमी कायम आहे.
अधिक माहितीसाठी कृपया येथे क्लिक करा
अधिक माहितीसाठी कृपया www.imd.gov.in येथे भेट द्या किंवा +911124631913,24643965,24629798 वर संपर्क साधा
विज्ञान आणि तंत्रज्ञान मंत्रालय
भविष्यातील महामारीचा सामना करण्यासाठी लस विकसित करण्याचा आणि वितरणाचा पथदर्शक आराखडा तयार करण्यासाठी भारत, संशोधन आणि विकासामध्ये लक्षणीय गुंतवणूक करणार असल्याचे केंद्रीय विज्ञान आणि तंत्रज्ञान राज्यमंत्री डॉ. जितेंद्र सिंह यांचे प्रतिपादन
“भविष्यातील संसर्गजन्य आजारांसाठीची तयारी: भारत सीइपीआय 100 दिवसांच्या लस आव्हानाला सामोरे जायला सज्ज आहे का:”, या विषयावर जैवतंत्रज्ञान विज्ञान संकुल, फरीदाबाद येथे आंतरराष्ट्रीय परिषदेचे आयोजन
भविष्यातील महामारीचा सामना करण्यासाठी लस विकसित करण्याचा आणि वितरणाचा पथदर्शक आराखडा तयार करण्यासाठी भारत, संशोधन आणि विकासामध्ये लक्षणीय गुंतवणूक करणार असल्याचे केंद्रीय विज्ञान आणि तंत्रज्ञान राज्य मंत्री डॉ. जितेंद्र सिंह यांनी म्हटले आहे.
“भविष्यातील संसर्गजन्य आजारांसाठीची तयारी: भारत सीइपीआय 100 दिवसांच्या लस आव्हानाला सामोरे जायला सज्ज आहे का:”, या विषयावरील दोन दिवसांच्या आंतरराष्ट्रीय संमेलनामधील आपल्या संदेशात डॉ. जेतेन्द्र सिंह म्हणाले, कोविड-19 आणि साथ-रोग विज्ञानाच्या मॉडेल्सबद्दलचे निष्कर्ष उघड करण्याचे प्रयत्न अजूनही सुरू असताना, भारत भविष्यातील आव्हानांमध्ये गुंतवणूक करण्यासाठी तयार आहे.
विज्ञान आणि तंत्रज्ञान मंत्रालयाच्या, जैवतंत्रज्ञान विभागाची  स्वायत्त संस्था असलेल्या फरीदाबाद येथील ‘ट्रान्सलेशनल हेल्थ सायन्स अँड टेक्नॉलॉजी इन्स्टिट्यूट ’ द्वारे, 5 आणि 6 डिसेंबर 2022 रोजी संस्थेच्या एनसीआर जैवतंत्रज्ञान विज्ञान क्लस्टरच्या आवारात या परिषदेचे आयोजन करण्यात आले आहे.
जैवतंत्रज्ञान विभागाने महामारी प्रतिसादात महत्वाची भूमिका बजावली आणि कोविड 19 मुळे उद्भवलेल्या धोक्याला आळा घालण्यासाठी अभूतपूर्व पावले उचलली, असे डॉ जितेंद्र सिंह म्हणाले. “जैवतंत्रज्ञान विभागाच्या 14 स्वायत्त संस्थांनी थेट लाभ हस्तांतरणामध्ये  सक्षम भूमिका बजावली. टीएचएसटीआयच्या प्राथमिक नेतृत्वाखाली विभागाने रूग्ण समूह, बायो-अॅसेसिस्टीम, रोगप्रतिकारक आणि सेल्युलर प्रतिसाद तपासणी, लस विकासासाठी आवश्यक प्राण्यांचा अभ्यास या गोष्टी तातडीने हाती घेतल्या आणि भारतातील पहिली डीएनए आणि प्रोटीन सबयुनिट लस कॉर्बेवॅक्स विकसित करण्यासाठी लस उद्योगाला पाठींबा दिला”.
कोविड-19 ने आपल्याला भविष्यातील कोणत्याही संकटासाठी स्वतःला सज्ज राहण्यासाठी धोक्याचा इशारा दिला आहे, असं सांगत, भविष्यातील तयारीसाठी जैवतंत्रज्ञान विभाग आणि टीएचएसटीआय भारताच्या IndCEPI कार्यक्रमाचे नेतृत्व करत आहेत, याचा डॉ जितेंद्र सिंग यांनी पुनरुच्चार केला.
भविष्यातील संसर्गजन्य रोगांसाठी लस विकासाबाबतच्या महत्त्वाच्या पैलूंवर चर्चा करण्यासाठी शिक्षण, उद्योग आणि नियमन क्षेत्रातील नेते आणि तज्ञ या बैठकीत एकत्र आले.
भारताने आपल्यासाठी महत्वाच्या असलेल्या आजारांचा सामना करण्यासाठी पथदर्शक आराखडा आणि लक्ष्य उत्पादनाचे स्वरूप  विकसित करण्याची गरज आहे, यावर जागतिक आरोग्य संघटनेमधील  मुख्य शास्त्रज्ञ डॉ. सौम्या स्वामिनाथन यांनी भर दिला. त्यांनी नमूद केले की डब्ल्यूएचओ ने विषाणू-समूहांना प्राधान्य देऊन, त्यापासून लस विकसित करण्यासाठी त्याची पहिली प्रत  निवडण्यासाठी एक समिती स्थापन केली होती. लस विकास आणि त्याच्या उपलब्धतेबाबतच्या अधिक चांगल्या दृष्टिकोनासाठी परस्परांना सहयोग, जागतिक स्तरावरील समान नियामक प्रक्रिया आणि सार्वजनिक आरोग्याबाबतचे नैतिक धोरण महत्वाचे होते.